Առ ի գնահատանք «Տարօն» մանկական գուսանական երգչախումբի տարած աշխատանքին՝ հայ գուսանական արուեստի հարստութիւնը նորահաս սերունդին փոխանցելու առաքելութեան մէջ, բեմ հրաւիրուեցաւ խումբի ղեկավար-խմբավար Գէորգ Չաքմանեանը, որ իր գրաւիչ կատարումով ներկաները ողջունեց «Վարդ Սիրեցի, Փուշ Դառան» երգով: Յայտագիրին մաս կազմեց նաեւ «Ծիածան» պարային խմբակը՝ տարբեր ազգերու պատկանող իր 5 անդամուհիներով, որոնք ներկայացուցին պարային տարբեր մշակոյթներու միաձուլումը հանդիսացող պարային պատկեր մը՝ «Apricot stone» երգի ընկերակցութեամբ: Յայտագիրին բոլոր մասնակցողները գնահատուեցան ծաղիկներով: